স্টাফ রিপোর্টার ॥ ভারতে রপ্তানীর জন্য নিয়ে আসা সিমেন্ট অবৈধভাবে বিক্রি করার সময় কাস্টমস কর্মকর্তাগণ ৩ শত ১২ ব্যাগ সেভেন রিং সিমেন্ট আটক করেছে। গত শুক্রবার বিকেলে চুনারুঘাট উপজেলার আসামপাড়া বাজারের ভুইয়া কর্পোরেশনে অভিযান চালিয়ে ৩ শত ১২ ব্যাগ সেভেন রিং সিমেন্ট জব্দ করা হয়। কাষ্টমস ক্লিয়ারিং এন্ড ফরোয়ার্ডিং এজেন্ট (সিএন্ডএফ) আলম এন্টারপ্রাইজ অবৈধভাবে এ কাজ করেছে বলে সংশ্লিষ্টরা জানায়। তাছাড়া স্থানীয় কাস্টমস কর্মকর্তার গাফিলতির কারণে এ কাজ করার সুযোগ পায় বলে জানায় ব্যবসায়ীরা। জানা যায়, যে কোন পণ্য রপ্তানী করতে হলে কাষ্টমস ক্লিয়ারিং এন্ড ফরোয়ার্ডিং এজেন্ট এর মাধ্যমে মালামাল পাঠাতে হবে। মূলত এসব এজেন্সীর মাধ্যমে পণ্য আনা নেয়া করা যাবে। এ হিসেবে দীর্ঘদিন যাবত আলম এন্টারপ্রাইজসহ বিভিন্ন সিএন্ডএফ ...